RESOLUCIÓN do 19 de xaneiro de 2007 pola que se ordena a publicación do acordo do Consello da Xunta de Galicia, do 18 de xaneiro de 2007, polo que se aproba a relación de postos de traballo do organismo autónomo Fondo Galego de Garantía Agraria (Fogga).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/02/2007

A aprobación da relación de postos de traballo do organismo autónomo Fondo Galego de Garantía Agraria (Fogga ) xustíficase pola necesidade de adecuar a mesma aos cambios organizativos introducidos polo Decreto 212/2006, do 16 de novembro, polo que se modifica o Decreto 562/2005, do 1 de decembro, polo que se establece a estrutura orgánica da Consellería do Medio Rural e do Fondo Galego de Garantía Agraria, adecuándose a organización administrativa do devandito organismo ao previsto no Regulamento (CE) 1290/2005, do Consello, do 21 de xuño sobre o financiamento da política agrícola común e as súas disposicións de aplicación, así como ao Decreto 155/2006, do 7 de setembro, en virtude do cal se constitúe o Fogga como organismo pagador dos fondos europeos agrarios en Galicia.
En consecuencia, por proposta do Fondo Galego de Garantía Agraria (Fogga), consultadas as orga
nizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 18 de xaneiro de 2007, adoptou o seguinte
ACORDO:
Primeiro.-Aprobar a relación de postos de traballo do organismo autónomo Fondo Galego de Garantía Agraria (Fogga) nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do dezaoito de xaneiro de dous mil sete, relativo á aprobación da relación de postos de traballo do Fondo Galego de Garantía Agraria (Fogga), coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 19 de xaneiro de 2007.
José Luis Méndez Romeu
Conselleiro de Presidencia, Administracións Públicas e Xustiza
* CÓDIGO-DESCRICIÓN DAS TITULACIÓNS ACADÉMICAS:
2022: LICENCIADO EN CIENCIAS ECONÓMICAS
2023: LICENCIADO EN CIENCIAS EMPRESARIAIS
2037: LICENCIADO EN VETERINARIA
2062: LICENCIADO EN DEREITO
3003: ENX. TÉCN. AGRÍCOLA
4020: FP2-DELINEACIÓN
* CÓDIGO-DESCRICIÓN DAS FORMACIÓNS ESPECÍFICAS:
020: COÑECEMENTOS INFORMÁTICA NIVEL USUARIO
187: EXPERIENCIA EN CONTABILIDADE PÚBLICA
259: COÑ./EXP.XEST.PERS.FUNC./LABORAL
263: EXP.TRAMITAC.RECURSOS/RECLAMAC.
506: LICENCIADO EN ECONÓMICAS/EMPRESARIAIS (MÉRITO).
640: PARA PERSOAL DOUTRA ADMINISTRACIÓN, CURSO DE PERFECCIONAMENTO DE GALEGO (R.I.).
641: PARA PERSOAL DOUTRA ADMINISTRACIÓN, CURSO DE INICIACIÓN DE GALEGO (R.I.).
671: EXP. INFORMES/PROPOSTAS RESOLUCIÓN
676: EXPER. EN PRODUCIÓN ANIMAL
677: EXPER. PLANS MELLORA XENÉTICA
867: EXPERIENCIA NA REALIZACIÓN DOS PAGAMENTOS FEOGA-GARANTÍA
868: EXPERIENCIA NA CONTABILIZACIÓN DOS PAGAMENTOS FEOGA-GARANTÍA
869: EXPERIENCIA NA LEXISLACIÓN DA PAC
979: EXPERIENCIA EN XESTIÓN DA PAC
980: EXPERIENCIA EN INTERVENCIÓN E REGULACIÓN DE MERCADOS
982: EXPERIENCIA OU FORMACIÓN EN AUDITORÍA INTERNA DE FONDOS EUROPEOS AGRARIOS (2 ANOS) (MÉRITO).
* CÓDIGO-DESCRICIÓN DOUTRAS ADMINISTRACIÓNS:
A11: ADSCRICIÓN INDISTINTA A FUNCIONARIOS DA XUNTA DE GALICIA, ESTADO E CC.AA.
AXG: ADSCRICIÓN EXCLUSIVA A FUNCIONARIOS DA XUNTA DE GALICIA.